పరమాణు భౌతికశాస్త్రం

**పరమాణు భౌతికశాస్త్రం** (Atomic physics) అనేది భౌతికశాస్త్రంలోని ఒక ముఖ్యమైన విభాగం. ఇది పరమాణువులను ఒక ప్రత్యేక వ్యవస్థగా పరిగణించి, వాటిలోని ఎలక్ట్రాన్లు మరియు పరమాణు కేంద్రకం (న్యూక్లియస్) గురించి అధ్యయనం చేస్తుంది. సాధారణంగా పరమాణు భౌతికశాస్త్రం అంటే పరమాణువుల నిర్మాణం మరియు పరమాణువుల మధ్య జరిగే పరస్పర చర్యల గురించి తెలుసుకోవడమే. ఈ శాస్త్రం ప్రధానంగా కేంద్రకం చుట్టూ ఎలక్ట్రాన్లు అమరి ఉండే విధానం మరియు ఆ అమరికలు మారే ప్రక్రియలపై దృష్టి పెడుతుంది. ఇందులో అయాన్లు, తటస్థ పరమాణువులు ఉంటాయి. వేరే విధంగా చెప్పనంత వరకు 'పరమాణువు' అనే పదంలో అయాన్లు కూడా కలిసి ఉంటాయని మనం అర్థం చేసుకోవాలి.

సాధారణ ఇంగ్లీష్ భాషలో 'అటామిక్' (atomic) మరియు 'న్యూక్లియర్' (nuclear) అనే పదాలను ఒకే అర్థంలో వాడుతుంటారు. దీని వల్ల చాలా మంది పరమాణు భౌతికశాస్త్రాన్ని అణు శక్తి మరియు అణు ఆయుధాలతో ముడిపెడతారు. కానీ భౌతిక శాస్త్రవేత్తలు వీటి మధ్య స్పష్టమైన తేడాను చూపిస్తారు. పరమాణు భౌతికశాస్త్రం అనేది కేంద్రకం మరియు ఎలక్ట్రాన్లతో కూడిన వ్యవస్థను అధ్యయనం చేస్తుంది. దీనికి భిన్నంగా కేంద్రక భౌతికశాస్త్రం (న్యూక్లియర్ ఫిజిక్స్) అనేది కేంద్రక చర్యలు మరియు పరమాణు కేంద్రకాల ప్రత్యేక ధర్మాలను మాత్రమే అధ్యయనం చేస్తుంది.

చాలా శాస్త్రీయ రంగాలలో ఉన్నట్లుగానే, దీనికి కూడా ఖచ్చితమైన సరిహద్దులు గీయడం కష్టం. పరమాణు భౌతికశాస్త్రాన్ని తరచుగా పరమాణు, అణు మరియు కాంతి భౌతికశాస్త్రం అనే విస్తృత పరిధిలో భాగంగా చూస్తారు. అందుకే పరిశోధనా సమూహాలను కూడా సాధారణంగా ఈ విభాగం కిందనే వర్గీకరిస్తారు.

## విడిగా ఉన్న పరమాణువులు (Isolated atoms)
పరమాణు భౌతికశాస్త్రం ప్రధానంగా విడిగా ఉన్న పరమాణువుల గురించి ఆలోచిస్తుంది. పరమాణు నమూనాలు (Atomic models) సాధారణంగా ఒకే కేంద్రకాన్ని కలిగి ఉంటాయి. దీని చుట్టూ ఒకటి లేదా అంతకంటే ఎక్కువ ఎలక్ట్రాన్లు తిరుగుతూ ఉంటాయి. ఈ శాస్త్రం అణువుల (మాలిక్యూల్స్) ఏర్పాటు గురించి పట్టించుకోదు (అయితే వీటి భౌతిక నియమాలు దాదాపు ఒకేలా ఉంటాయి). అలాగే ఇది ఘనస్థితి భౌతికశాస్త్రం లాగా పదార్థాలను ఘన రూపంలో పరిశీలించదు. ఇది ప్రధానంగా అయనీకరణం (ఐయోనైజేషన్) మరియు ఫోటాన్లు లేదా ఇతర కణాల తాకిడి వల్ల కలిగే ఉత్తేజిత స్థితి వంటి ప్రక్రియలపై దృష్టి పెడుతుంది.

పరమాణువులను విడిగా ఊహించి నమూనాలు తయారు చేయడం నిజం కాదని అనిపించవచ్చు. కానీ మనం ఒక వాయువు లేదా ప్లాస్మాను తీసుకుంటే, అక్కడ పరమాణువుల మధ్య పరస్పర చర్య జరిగే సమయం చాలా తక్కువగా ఉంటుంది. అంటే చాలా వరకు పరమాణువులు తమలో తాము విడిగానే ఉంటాయి. ఈ కారణం చేతనే, ప్లాస్మా ఫిజిక్స్ మరియు వాతావరణ భౌతికశాస్త్రం వంటి రంగాలకు పరమాణు భౌతికశాస్త్రం పునాదిగా నిలుస్తుంది. ఈ రంగాలలో కోట్ల సంఖ్యలో పరమాణువులు ఉన్నప్పటికీ, వాటి ప్రాథమిక సూత్రాలు మాత్రం పరమాణు భౌతికశాస్త్రం నుండే వస్తాయి.

## ఎలక్ట్రాన్ విన్యాసం (Electronic configuration)
కేంద్రకం చుట్టూ ఎలక్ట్రాన్లు కొన్ని కక్ష్యలలో తిరుగుతుంటాయి. వీటిని ఎలక్ట్రాన్ కవచాలు (షెల్స్) అంటారు. ఇవి సాధారణంగా తక్కువ శక్తి ఉండే స్థిర స్థితి (గ్రౌండ్ స్టేట్)లో ఉంటాయి. అయితే కాంతి (ఫోటాన్లు), అయస్కాంత క్షేత్రాలు లేదా ఇతర కణాల తాకిడి వల్ల శక్తిని గ్రహించి ఇవి ఉత్తేజితం అవుతాయి.

ఒక కవచంలో ఉండే ఎలక్ట్రాన్లు బంధిత స్థితిలో ఉన్నాయని అంటారు. ఒక ఎలక్ట్రాన్‌ను దాని కక్ష్య నుండి పూర్తిగా బయటకు తీసివేయడానికి (అనంత దూరానికి తీసుకువెళ్లడానికి) అవసరమైన శక్తిని బంధన శక్తి (బైండింగ్ ఎనర్జీ) అంటారు. ఒకవేళ ఎలక్ట్రాన్ ఈ శక్తి కంటే ఎక్కువ శక్తిని గ్రహిస్తే, మిగిలిన శక్తి గతి శక్తిగా మారుతుంది. ఈ మొత్తం ప్రక్రియను అయనీకరణం (Ionization) అంటారు.

ఒకవేళ ఎలక్ట్రాన్ గ్రహించిన శక్తి బంధన శక్తి కంటే తక్కువగా ఉంటే, అది పై స్థాయిలో ఉన్న ఉత్తేజిత స్థితికి చేరుకుంటుంది. కొంత సమయం తర్వాత, ఆ ఎలక్ట్రాన్ తిరిగి కింది స్థాయికి చేరుకుంటుంది. శక్తి ఎప్పుడూ స్థిరంగా ఉండాలి కాబట్టి, ఆ రెండు స్థాయిల మధ్య ఉన్న శక్తి తేడాను పరమాణువు ఒక ఫోటాన్ రూపంలో బయటకు విడుదల చేస్తుంది.

లోపలి కక్ష్యలో ఉన్న ఎలక్ట్రాన్ ఎక్కువ శక్తిని గ్రహించి బయటకు వెళ్ళిపోయినప్పుడు (అయనీకరణం), ఆ ఖాళీని నింపడానికి బయటి కక్ష్యలోని ఎలక్ట్రాన్ లోపలికి వస్తుంది. అప్పుడు మనకు కనిపించే కాంతి లేదా ఎక్స్-రే విడుదల అవుతుంది. కొన్నిసార్లు ఆగర్ ప్రభావం అనే ప్రక్రియ జరుగుతుంది. ఇందులో విడుదలైన శక్తి మరో ఎలక్ట్రాన్‌కు బదిలీ అయ్యి, అది కూడా పరమాణువు నుండి బయటకు వెళ్ళిపోతుంది. దీనివల్ల ఒకే ఫోటాన్‌తో పరమాణువును ఒకటి కంటే ఎక్కువసార్లు అయనీకరణం చేయవచ్చు.

కాంతి ద్వారా ఎలక్ట్రాన్లను ఉత్తేజితం చేయడానికి కొన్ని కఠినమైన ఎంపిక నియమాలు (సెలక్షన్ రూల్స్) ఉంటాయి. కానీ ఇతర కణాల తాకిడి (కొలిజన్) ద్వారా జరిగే ప్రక్రియలకు ఇలాంటి నియమాలు ఉండవు.

### బోర్ పరమాణు నమూనా (Bohr model of the atom)

**నీల్స్ బోర్ 1913లో** ప్రతిపాదించిన బోర్ నమూనా, హైడ్రోజన్ పరమాణువు నిర్మాణాన్ని వివరించడంలో ఒక విప్లవాత్మక సిద్ధాంతం. ఇది పాత కాలపు భౌతికశాస్త్రాన్ని మరియు అప్పుడే పుడుతున్న క్వాంటం భౌతికశాస్త్రాన్ని కలిపి ఎలక్ట్రాన్ల కక్ష్యల గురించి వివరించింది.

; బోర్ నమూనాలోని ముఖ్యమైన అంశాలు :

ఎలక్ట్రాన్లు వృత్తాకార కక్ష్యలలో తిరుగుతాయి
#* పరమాణు కేంద్రకం చుట్టూ ఎలక్ట్రాన్లు స్థిరమైన వృత్తాకార మార్గాల్లో తిరుగుతాయి. వీటిని **కక్ష్యలు** లేదా **శక్తి స్థాయిలు** అంటారు.
#* ఈ కక్ష్యలు **స్థిరమైనవి**. వీటిలో తిరుగుతున్నప్పుడు ఎలక్ట్రాన్లు శక్తిని కోల్పోవు.

**కోణీయ ద్రవ్యవేగం యొక్క క్వాంటైజేషన్:**
#* ఎలక్ట్రాన్ యొక్క కోణీయ ద్రవ్యవేగం (Angular momentum) నిర్దిష్ట విలువలను మాత్రమే కలిగి ఉంటుంది. దీని సూత్రం: \ L = m_\text{e}vr = n\hbar, \quad n = 1, 2, 3, \ldots  ఇక్కడ:
#:  m_\text{e} : ఎలక్ట్రాన్ ద్రవ్యరాశి
#:  v : ఎలక్ట్రాన్ వేగం
#:  r : కక్ష్య వ్యాసార్థం
#:  \hbar : తగ్గించబడిన ప్లాంక్ స్థిరాంకం (\hbar = {h}/{2\pi})
#*:  n : కక్ష్యను సూచించే ప్రధాన క్వాంటం సంఖ్య

శక్తి స్థాయిలు (Energy Levels)
#* ప్రతి కక్ష్యకు ఒక నిర్దిష్ట శక్తి ఉంటుంది. nవ కక్ష్యలో ఉన్న ఎలక్ట్రాన్ మొత్తం శక్తి: \ E_n = -\frac{\mathrm{13.6~eV}}{n^2},  ఇక్కడ  \mathrm{13.6~eV}  అనేది హైడ్రోజన్ పరమాణువు యొక్క భూస్థాయి శక్తి.

శక్తి గ్రహించడం లేదా విడుదల చేయడం
#* ఎలక్ట్రాన్లు ఒక కక్ష్య నుండి మరొక కక్ష్యలోకి మారినప్పుడు శక్తిని **గ్రహించడం** లేదా **విడుదల చేయడం** జరుగుతుంది. ఈ శక్తి రెండు స్థాయిల మధ్య ఉన్న తేడాకు సమానంగా ఉంటుంది:  \Delta E = E_\text{f} - E_\text{i} = h\nu,  ఇక్కడ:
#:  h : ప్లాంక్ స్థిరాంకం.
#:  \nu : విడుదలైన లేదా గ్రహించిన వికిరణ పౌనఃపున్యం.
#*:  E_\text{f}, E_\text{i} : చివరి మరియు మొదటి శక్తి స్థాయిలు.

## చరిత్ర - పరిణామాలు

పదార్థం అంతా చిన్న 'పరమాణువుల'తో నిర్మితమైందనే ఆలోచన పరమాణు భౌతికశాస్త్రానికి మొదటి అడుగు. క్రీస్తుపూర్వం 6వ శతాబ్దం నుండి 2వ శతాబ్దం మధ్య కాలంలోనే డెమోక్రిటస్ వంటి వారు మరియు భారతదేశానికి చెందిన కణాదుడు తమ గ్రంథాలలో (ఉదాహరణకు వైశేషిక సూత్రాలు) దీని గురించి రాశారు. ఈ సిద్ధాంతాన్ని ఆధునిక కాలంలో 18వ శతాబ్దంలో బ్రిటీష్ రసాయన శాస్త్రవేత్త జాన్ డాల్టన్ అభివృద్ధి చేశారు. ఆ సమయంలో పరమాణువులు అంటే ఏమిటో స్పష్టంగా తెలియనప్పటికీ, వాటి లక్షణాల ఆధారంగా వాటిని వర్గీకరించేవారు. డిమిత్రి మెండలీఫ్ కనిపెట్టిన ఆవర్తన పట్టిక (Periodic Table) ఈ దిశలో మరొక పెద్ద అడుగు.

జోసెఫ్ వాన్ ఫ్రాన్ హోఫర్ వర్ణపట రేఖలను (spectral line) కనుగొనడంతో అసలైన పరమాణు భౌతికశాస్త్రం మొదలైందని చెప్పవచ్చు.ఈ రేఖల అధ్యయనం వల్లనే బోర్ పరమాణు నమూనా మరియు క్వాంటం మెకానిక్స్ పుట్టాయి. పరమాణువుల వర్ణపటాలను వివరించడానికి ప్రయత్నించినప్పుడు, పదార్థం గురించి ఒక కొత్త గణిత నమూనా బయటపడింది. ఇది పరమాణువుల ఎలక్ట్రాన్ కవచాలను వివరించడమే కాకుండా, రసాయన శాస్త్రం మరియు స్పెక్ట్రోస్కోపీకి కొత్త పునాదిని ఇచ్చింది.

రెండవ ప్రపంచ యుద్ధం తర్వాత, సిద్ధాంతపరంగా మరియు ప్రయోగపరంగా ఈ రంగం వేగంగా అభివృద్ధి చెందింది. కంప్యూటర్ టెక్నాలజీ పెరగడం వల్ల పరమాణు నిర్మాణానికి సంబంధించిన క్లిష్టమైన నమూనాలను తయారు చేయడం సాధ్యమైంది. అలాగే త్వరణకాలు (Accelerators), డిటెక్టర్లు, లేజర్లు వంటి కొత్త పరికరాలు ప్రయోగాలకు ఎంతో సహాయపడ్డాయి.

క్వాంటం మెకానిక్స్ ద్వారా వివరించగలిగే సాధారణ విషయాలే కాకుండా, పరమాణు భౌతికశాస్త్రంలో కొన్నిసార్లు కేయాస్ (గందరగోళ) ప్రక్రియలు కూడా జరుగుతుంటాయి. వీటిని వివరించడానికి వేరే రకమైన పద్ధతులు అవసరమవుతాయి.

## ముఖ్యమైన పరమాణు భౌతిక శాస్త్రవేత్తలు

## మూలాలు

## గ్రంథ సూచిక

Sommerfeld, A. (1923) *Atomic structure and spectral lines.* (translated from German "Atombau und Spektrallinien" 1921),  Dutton Publisher.

Smirnov, B.E. (2003) *Physics of Atoms and Ions*, Springer. .

Szász, L. (1992) *The Electronic Structure of Atoms,* John Willey & Sons. .

Bethe, H.A. & Salpeter E.E. (1957) *Quantum Mechanics of One- and Two Electron Atoms.* Springer.

Born, M. (1937) *Atomic Physics.* Blackie & Son Limited.

Cox, P.A. (1996) *Introduction to Quantum Theory and Atomic Spectra*. Oxford University Press. ISBN 0-19-855916

## బయటి లింకులు

ఎం.ఐ.టి - హార్వర్డ్ అతిశీతల పరమాణువుల కేంద్రం

స్టాన్‌ఫోర్డ్ క్వాంటం సైన్స్ & ఇంజనీరింగ్

జాయింట్ క్వాంటం ఇన్స్టిట్యూట్

ఇంటర్నెట్‌లో పరమాణు భౌతికశాస్త్రం

JILA (పరమాణు భౌతికశాస్త్రం)

ORNL భౌతిక విభాగం